**Р А Й О Н Н А И З Б И Р А Т Е Л Н А К О М И С И Я Р У С Е**

**ПРОТОКОЛ № 25**

от проведено заседание на РИК Русе

Днес, 02.04.2023 г., в зала № 2 на Община Русе се проведе заседание на РИК – Русе, която е в състав, определен с Решение на ЦИК № 1627-НС/10.02.2023 г., както следва:

Председател: Милена Хинкова

Зам. председател: Николай Братованов

Зам.председател: Звезделина Рафаилова

Секретар: Елиз Халил

Членове: Стефан Бонев

Антоанета Йонкова

Корнелия Добрева

Иван Дойнов

Миглена Ангелова

Гюнайдън Кязимов

Ивайло Пенчев

Борислав Жечев

Лиляна Владимирова

Заседанието бе открито в 17:45 ч. часа от Председателя на РИК Милена Хинкова.

На заседанието присъстват: Милена Хинкова - председател, Корнелия Добрева – член, Борислав Жечев – член, Миглена Ангелова – член, Антоанета Йонкова – член,Гюнайдън Кязимов – член, Ивайло Пенчев – член, Иван Дойнов – член, Лиляна Владимирова – член

Отсъстват: Звезделина Рафаилова - зам.-председател, Николай Братованов – зам.-председател, Елиз Халил – секретар, Стефан Бонев – член

Налице е необходимият кворум за провеждане на заседание.

Протоколът се води от Кремена Маринова.

**ДНЕВЕН РЕД:**

1. Замени СИК
2. Подадени сигнали.
3. Разни.

Дневният ред беше подложен на гласуване и бе приет единодушно.

По **т.1** Г-жа Хинкова предложи следните проекти за решения:

ОТНОСНО: жалба с вх.№ 370/02.04.2023 г., в 13:35 часа, от Рена Стефанова – кандидат за народен представител от Коалиция „ПП-ДБ“;

В РИК-Русе е постъпила жалба от Рена Стефанова – кандидат за народен представител от Коалиция „ПП-ДБ“.

В електронното писмо към което е приложена жалбата е посочено, че до Коалиция „ПП-ДБ“ достигат сигнали, че в СИК, редовно не се спазва изискването на т.7.2 от Методически указания на Централната избирателна комисия по прилагане на Изборния кодекс за секционните избирателни комисии в страната за изборите за народни представители на 2 април 2023 г. в предизборния ден и до закриване на изборния ден при гласуване с хартиени бюлетини и със специализирани устройства за машинно гласуване - част първа. Нарушението се изразявало в това, че една и съща карта за гласуване на избирателите, последователно се подава на 2-ма, 3-ма и повече гласоподаватели. Това от своя страна води до грешки и възпрепятства изборния процес.

В сигнала/жалба са изложени твърдения, че:

1. На 02.04.2023г., около 10:30 часа пред СИК №7 в с. Обретеник, общ. Борово, жена – Димитрина Кичева, представяща се „за дежурна по ГРАО“ привиква гражданите, които ще упражнят правото си на глас и тези вече упражнили, като записва кой и как гласува без да има такива права като длъжностно лице. Също така подобно поведение влияе /би могло да повлияе/ на свободната воля на гласоподавателите, което представлява нарушение на чл. 182 от ИК, както и противоречи на основния принцип за тайната на вота. Подобно поведение би могло да се тълкува и като търговия с гласове.
2. На 02.04.2023г., около 10:50 часа пред СИК №4 в с. Долна Студена, общ. Ценово, пред СИК, в двора, в беседка със списъци на граждани присъстват Петя Петкова – общински съветник и Росица Георгиева – областен координатор на ГЕРБ. Периодично секретарят на комисията им предоставя информация за гласуване на граждани. Това поведение, освен че представлява нарушение на чл. 182 от ИК, влияе на гласоподавателите в малкото населено място.
3. На 02.04.2023г., около 10:40 часа в СИК №5 в с. Нов град, общ. Ценово, е забелязан секретарят на СИК – Тодорина Тодорова да дава информация по телефона на кметицата Диана Копчева, която от своя страна е седнала в ресторанта зад градинката срещу СИК и по списък отбелязва хората. Това поведение, освен че представлява нарушение на чл. 182 от ИК, влияе на гласоподавателите в малкото населено място.
4. На 02.04.2023г., около 11:30 часа пред СИК №10 в с. Пиперково, общ. Ценово, госпожа Бисерка Апостолова – кмет на кметство присъства в двора на секцията и участва в изборния процес като контролира и проверява кой е гласувал. Уведомен е дежурният полицай Цветомир Пенков, който не е предприел никакви мерки. Това е недопустимо нарушение на волята на гражданите и представлява скрита форма на търговия, която се санкционира и в изборния ден.

Със сигнала/жалба е направено искане да бъде извършена проверка и РИК да се произнесе с решение, с което да предотврати последващи нарушения на ИК.

По твърдяното нарушение на изискванията на т.7.2 от Методически указания на Централната избирателна комисия по прилагане на Изборния кодекс за секционните избирателни комисии в страната за изборите за народни представители на 2 април 2023 г. в предизборния ден и до закриване на изборния ден при гласуване с хартиени бюлетини и със специализирани устройства за машинно гласуване - част първа, РИК констатира, че в жалбата не са посочени конкретни секции в които е допуснато нарушението. РИК-19 Русе е провело обучение на всички секции, в които е разяснено, че следва да спазват правилото на т.7.2 от МУ. Поради това, към настоящия момент РИК-19 Русе е изпълнило всички действия за обучението на СИК за спазване на изборното законодателство.

Член на РИК – Иван Дойнов разговаря с председателите на горепосочените СИК като им беше разяснено, че следва да следят за стриктно спазване на изборното законодателство, спазване на забраната за предизборна агитация в изборния ден и запазване на тайната на вота.

На електронната поща на РИК в 16:56часа е постъпило уточнение към сигнала/жалба.

РИК-19 Русе е в невъзможност да извърши проверка по така постъпилата жалба, към настоящия момент, в частта й за твърдени нарушения по чл. 182 ИК, а и в сигнала се съдържат данни за евентуални извършени престъпления от общ характер. Поради това, РИК-19 Русе препрати по компетентност сигнала/жалба на Окръжна прокуратура – Русе и подаде сигнал на тел. 112, за да може компетентните органи да извършат проверка дали са извършени престъпления от общ характер.

РИК-19 Русе на основание чл.72, ал.1, т. 20 от ИК е компетентна да се произнесе по постъпилата жалба.

РИК – Русе счита, че описаните в жалбата нарушения не са доказани към настоящия момент, поради което и на основание чл. 72, ал.1, т.1 и т. 20, РИК 19 - Русе

**Р Е Ш И:**

**ОСТАВЯ без уважение жалбата като недоказана.**

**ПРЕПРАЩА жалбата по компетентност на Окръжна прокуратура Русе.**

Гласували ЗА: Милена Хинков, Корнелия Добрева, Борислав Жечев, Миглена Ангелова, Антоанета Йонкова, Гюнайдън Кязимов, Ивайло Пенчев, Иван Дойнов,Лиляна Владимирова

ПРОТИВ:НЯМА

**Решение № 180-НС/02.04.2023 г. бе прието.**

В момента влиза Звезделина Рафаилова.

- Постъпил сигнал от с.Дряновец с вх.№ 372/02.04.2023 г. относно извършване на агитация за конкретна партия.

Иска се произнасяне относно законосъобразността на сигнала.

Изложеното в сигнала не може да бъде установено .

РИК Русе оставя сигнала без разглеждане, тъй като не е от нейната компетентност.

Гласували ЗА: Милена Хинков, Корнелия Добрева, Борислав Жечев, Миглена Ангелова, Антоанета Йонкова, Гюнайдън Кязимов, Ивайло Пенчев, Звезделина Рафаилова, Иван Дойнов,Лиляна Владимирова

ПРОТИВ: няма

**Решението е прието.**

**-** Постъпил сигнал от Марина Михайлова с вх.№ 369/02.04.2023 г. относно гласуване в секция 121, член от секцията си позволил да разтвори бюлетината на г-жа Михайлова .По този начин се нарушава тайната на вота.

РИК като взе предвид горното, счита че не е компетентна да се произнесе по въпроса.

Изложеното в сигнала не може да бъде установено по никакъв начин.

ОСТАВЯ сигнала без разглеждане, тъй като не е от нейната компетентност.

Гласували ЗА: Милена Хинков, Николай Братованов, Елиз Халил, Корнелия Добрева, Борислав Жечев, Миглена Ангелова, Антоанета Йонкова, Гюнайдън Кязимов, Ивайло Пенчев, Стефан Бонев,Звезделина Рафаилова, Иван Дойнов

ПРОТИВ: няма

**Решението е прието.**

По **т.2** Г-жа Хинкова предложи следните проекти за решения

ОТНОСНО: Преустановяване на машинното гласуване на основание чл.269 от ИК и преминаване само към хартиени бюлетини 19-ти изборен район Русе.

Постъпило е уведомление по телефона от секции:

190400018 с. Полско косово, Бяла

192700172 Русе

в 19-ти изборен район-Русе, че машината не работи, след което е уведомен техник и са попълнени протоколи Приложения 4 и 5.

Налице са предпоставки за преустановяване на машинното гласуване по чл.269 от ИК, за което са попълнени констативни протоколи от СИК, поради което районната избирателна комисия взема решение за преминаване към гласуване с хартиени бюлетини.

В РИК Русе са получени констативни протоколи № 374/02.04.2023 г., 375/02.04.2023 г. по входящия дневник на РИК.

РИК Русе констатира, че в секции

190400018 с. Полско косово, Бяла

192700172 Русе

са налице предпоставките, визирани в чл.269 от ИК, а именно: наличие на непреодолими обстоятелства поради което машинното гласуване е невъзможно и заради това гласуването следва да продължи само с хартиени бюлетини.

При попълване на протокол на СИК Приложение № 82-НС-хм СИК поставят чертичка в част II на всеки ред „Машинни“ /м/, а т. 10 /лист. 2.2/ не се попълва. В края на протокола в частта „Изборите в секцията бяха произведени при следната обстановка: осемте комисии записват, че съгласно чл. 269 ИК гласуването е проведено само с хартиени бюлетини“.

Предвид горното, на основание Методически указания по прилагане на Изборния кодекс за секционните избирателни комисии в страната за изборите за народни представители на 2 април 2023 г. Районната избирателна комисия в Деветнадесети изборен район – Русенски

Р Е Ш И:

Преустановява машинното гласуване в секции

190400018 с. Полско косово, Бяла

192700172 Русе

на основание чл.269 от ИК и се преминава към гласуване само с хартиени бюлетини.

Гласували ЗА: Милена Хинков, Корнелия Добрева, Борислав Жечев, Миглена Ангелова, Антоанета Йонкова, Гюнайдън Кязимов, Ивайло Пенчев, Иван Дойнов,Лиляна Владимирова

ПРОТИВ:НЯМА

**Решение № 181-НС/02.04.2023 г. бе прието.**

**т.3 Разни**

**-**На пощата на РИК Русе вх.36/02.04.23 се получи протокол от секция 56 относно лице да бъде вписано под чертата , поради това, че на нейното място в избирателния списък е вписано друго лице.

РИК като взе предвид горното, счита че писмото е с уведомителен характер.

Поради изчерпване на дневния ред, заседанието беше закрито в 18:10 ч.

**ПРЕДСЕДАТЕЛ: ЗАМ.-ПРЕДСЕДАТЕЛ:**

**/Милена Хинкова/ /Звезделина Рафаилова/**